CELEX: 32018D0294
Language: et
Date: 2018-02-26 00:00:00
Title: Nõukogu otsus (ÜVJP) 2018/294, 26. veebruar 2018, millega muudetakse otsust (ÜVJP) 2015/259 Keemiarelvade Keelustamise Organisatsiooni (OPCW) tegevuse toetamise kohta massihävitusrelvade leviku vastase ELi strateegia rakendamise raames

27.2.2018   
            
            
               ET
            
            
               Euroopa Liidu Teataja
            
            
               L 55/58
            
         NÕUKOGU OTSUS (ÜVJP) 2018/294,
   26. veebruar 2018,
   millega muudetakse otsust (ÜVJP) 2015/259 Keemiarelvade Keelustamise Organisatsiooni (OPCW) tegevuse toetamise kohta massihävitusrelvade leviku vastase ELi strateegia rakendamise raames
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 28 lõiget 1 koostoimes artikli 31 lõikega 1,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 17. veebruaril 2015 vastu otsuse (ÜVJP) 2015/259 (1).
            
         
               (2)
            
            
               Otsuses (ÜVJP) 2015/259 on artikli 1 lõikes 2 osutatud tegevuse rakendamise perioodiks kehtestatud 36 kuud alates nimetatud otsuse artikli 3 lõikes 3 osutatud rahastamislepingu sõlmimise kuupäevast.
            
         
               (3)
            
            
               Rakendusüksus („OPCW tehniline sekretariaat“) taotles 17. jaanuaril 2018 liidult luba pikendada otsuse (ÜVJP) 2015/259 rakendamise perioodi üheksa kuu võrra, et võimaldada jätkata tegevuse elluviimist pärast selle otsuse artikli 5 lõikes 2 osutatud kehtivusaja lõppemist.
            
         
               (4)
            
            
               Otsuse (ÜVJP) 2015/259 soovitud muudatus puudutab selle artikli 5 lõiget 2 ning lisa, eelkõige lisas nimetatud projekte, mille kirjeldusi tuleks muuta.
            
         
               (5)
            
            
               Otsuse (ÜVJP) 2015/259 artikli 1 lõikes 2 osutatud ja OPCW tehnilise sekretariaadi esitatud 17. jaanuari 2018. aasta taotluses konkreetselt nimetatud tegevuste elluviimist saab jätkata ressursse mõjutamata.
            
         
               (6)
            
            
               Otsust (ÜVJP) 2015/259 tuleks seetõttu muuta, et võimaldada selles sisalduvate tegevuste elluviimise jätkamist, pikendades vastavalt selle otsuse kehtivust,
            
         ON VASTU VÕTNUD KÄESOLEVA OTSUSE:
   Artikkel 1
   Otsust (ÜVJP) 2015/259 muudetakse järgmiselt.
   
               1)
            
            
               Artikli 5 lõige 2 asendatakse järgmisega:
               „2.   Otsus kaotab kehtivuse 45 kuu möödumisel artikli 3 lõikes 3 nimetatud rahastamislepingu sõlmimise kuupäevast.“
            
         
               2)
            
            
               Lisas asendatakse I projekti pealkirjaga „Riigisisene rakendamine ja kontrollimine“ alapealkirjaga „Tegevused“ tegevuse „1. Piirkondlik koolituskursus osalisriikide tolliasutustele CWC ülevõtmise korra tehniliste aspektide kohta“ kirjelduse viimane lause järgmisega:
               „Koolitus toimub Aafrika piirkonnas ja selle viib läbi rakendamise toetamise üksuse tehniline sekretariaat, kellele pakub tehnilist oskusteavet avalduste büroo.“
            
         
               3)
            
            
               Lisas asendatakse I projekti pealkirjaga „Riigisisene rakendamine ja kontrollimine“ alapealkirjaga „Tegevused“ tegevuse „10. Süüria missiooni kogemuste rakendamine“ kirjelduse kaks viimast lauset järgmisega:
               „Et teha seda kõige tõhusamalt, on tehtud ettepanek, et sekretariaat korraldab asutusesisese seminari, et vaadata läbi ja analüüsida saadud kogemusi ning et need võimalikult kiiresti rakendada. Selle seminari tulemuste seas peaks olema ka asjakohaste koolitusprogrammide kindlakstegemine ja nende elluviimine, samuti seminari käigus soovitatud varustuse ostmine.“
            
         
               4)
            
            
               Lisas asendatakse V projekti pealkirjaga „Ülemaailmne kohaldamine ja teavitustegevus“ alapealkirjaga „Tegevused“ tegevuse „2. OPCW väljapaneku loomine“ kirjelduse esimene lause järgmisega:
               „OPCWd ja CWCd käsitleva professionaalse nii füüsilise kui ka veebiväljapaneku loomine koos teadusasutuste ja rahumuuseumitega, et kasutada seda asjaomastel kohtumistel, konverentsidel jne.“
            
         
               5)
            
            
               Lisas asendatakse V projekti pealkirjaga „Ülemaailmne kohaldamine ja teavitustegevus“ alapealkirjaga „Tegevused“ tegevuse „3. Noorte teavitamine“ kirjeldus järgmisega:
               „Noortele (15–25 aastat) suunatud teavitustegevus, mille eesmärk on suurendada teadlikkust OPCWst ja CWCst ning kutsuda noori üles uurima tuleviku karjäärivõimalusi valdkondades ja sektorites rahvusvahelisel tasandil. See hõlmab teavitustegevust videoblogide kaudu ning noortele suunatud kommunikatsioonimaterjalide väljatöötamist.“
            
         
               6)
            
            
               Lisas asendatakse V projekti pealkirjaga „Ülemaailmne kohaldamine ja teavitustegevus“ alapealkirjaga „Tegevused“ tegevuse „4. „Mitteühinenud riikide CWCga ühinemise hõlbustamine kogu maailmas“ kirjeldus järgmisega:
               „Kuna ainult mõned riigid ei ole CWCga ühinenud ning selleks, et propageerida CWCga ühinemist kui riigi võetavat desarmeerimise ja rahvusvahelise koostöö kohustust, keskendub OPCW tehniline sekretariaat kahepoolsetele ja teavituskohtumistele CWCga mitte ühinenud riikidega ning spondeerib mitteühinenud riikide osalemist OPCW üritustel.“
            
         
               7)
            
            
               Lisas asendatakse V projekti pealkirjaga „Ülemaailmne kohaldamine ja teavitustegevus“ alapealkirjaga „Tegevused“ tegevuse „5. OPCW tegevuses valitsusväliste organisatsioonide osalemise toetamine“ kirjeldus järgmisega:
               „Kõnealuses ettepanekus nähakse ette reisimise ja majutuse põhitoetus arengu- või üleminekujärgus majandusega osalisriikide valitsusväliste organisatsioonide esindajatele osalemiseks osalisriikide konverentsidel 2015., 2016, 2017. ja 2018. aastal.“
            
         
               8)
            
            
               Lisas asendatakse VI projekti pealkirjaga „Aafrika programm“ alapealkirjaga „Tegevused“ tegevuse „4. Tõhusa rakendamise sünergiad ja partnerlus“ kirjeldus järgmisega:
               „Tegevuse eesmärk on parandada CWC riiklike asutuste oskusi riiklike sidusrühmade teavitamisel ning propageerida sidusrühmade agentuuride/asutuste kaasamist CWC rakendamise toetamisel. Need on riiklikud tööstusharude liidud, piirkondlikud ja allpiirkondlikud organisatsioonid, tolli koolitusasutused, laborid ja akadeemilised asutused. Tegevus aitab kaasa Aafrika osalisriikide vaheliste tavade jagamisele ning julgustab riike üksteist toetama. Aafrika osalisriikide osalisi spondeeritakse, et nad saaksid osaleda riiklike asutuste kohtumisel OPCW peakorteris Haagis.“
            
         
               9)
            
            
               Lisas asendatakse VI projekti pealkirjaga „Aafrika programm“ alapealkirjaga „Tegevused“ tegevuse „5. Analüütiliste oskuste arendamise kursused“ kirjelduse viimane lause järgmisega:
               „Kursused viiakse läbi maineka asutuse VERIFIN toel, kes on valitud läbipaistva pakkumismenetluse teel ja kellega OPCW on sõlminud viieaastase lepingu, ning Tuneesia riikliku füüsikalise ja keemilise analüüsi uurimisinstituudi (INRAP) toel.“
            
         Artikkel 2
   Käesolev otsus jõustub selle vastuvõtmise päeval.
   
      Brüssel, 26. veebruar 2018
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  Nõukogu 17. veebruari 2015. aasta otsus (ÜVJP) 2015/259 Keemiarelvade Keelustamise Organisatsiooni (OPCW) tegevuse toetamise kohta massihävitusrelvade leviku vastase ELi strateegia rakendamise raames (ELT L 43, 18.2.2015, lk 14).